****

**ROKIŠKIO RAJONO SAVIVALDYBĖS VISUOMENĖS SVEIKATOS BIURAS**

Kodas 301817855, Respublikos g. 94, LT-42136 Rokiškis, tel. 8 (458) 52055,

el. paštas info@rsveikata.lt

**MOKINIŲ**

**SVEIKATOS STEBĖSENA**

**VISAGINO SAVIVALDYBĖJE**

**2021 M.**

Parengė: Rokiškio rajono savivaldybės visuomenės sveikatos biuro Visuomenės sveikatos stebėsenos specialistė Agnė Dubakienė

Visaginas, 2021

**TURINYS**

[1. PROFILAKTINIŲ SVEIKATOS PATIKRINIMŲ PAŽYMŲ SUVESTINĖ 4](#_Toc4751658)

[2. PAGRINDINIAI MOKINIŲ SVEIKATOS SUTRIKIMAI IR JŲ PASISKIRSTYMAS PAGAL GRUPES 5](#_Toc4751659)

[2.1. Mokinių ligotumas pagal ligų grupes 5](#_Toc4751660)

[2.2. Mokinių sergamumas pagal ligų grupes 6](#_Toc4751661)

[2.3. Mokinių kūno masės indeksas 6](#_Toc4751662)

[2.3. Mokinių regos sutrikimai 7](#_Toc4751663)

[3. MOKINIŲ PASISKIRSTYMAS PAGAL FIZINIO AKTYVUMO GRUPES 7](#_Toc4751664)

[4. MOKINIŲ DANTŲ IR ŽANDIKAULIŲ BŪKLĖ 8](#_Toc4751665)

[5. APIBENDRINIMAS 12](#_Toc4751666)

[6. REKOMENDACIJOS 13](#_Toc4751667)

Vaikai – tai mūsų ateitis ir kartu viena labiausiai pažeidžiamiausių visuomenės grupių, kurių sveikatos priežiūrai bei tinkamai stebėsenai būtina skirti ypatingą dėmesį. Sveikatos požiūriu vaikai – itin svarbi šalies gyventojų grupė, kadangi šiuo periodu formuojasi požiūrio į sveikatą pagrindai, kurie išlieka suaugus. Sisteminga vaikų visuomenės sveikatos stebėsena leidžia įvertinti sveikatos sutrikimų apimtį ir charakteristikas, nustatyti rizikos grupes ir pokyčių tendencijas bei tinkamai planuoti sveikatos sutrikimų prevenciją, vertinti jų rezultatus ir poveikį.

2020 metų gegužės 1 dienos įsigaliojus Lietuvos Respublikos sveikatos apsaugos ministro įsakymui Nr. V-951 „Dėl elektroninės statistinės apskaitos formos Nr. E027-1 „Mokinio sveikatos pažymėjimas“ patvirtinimo“ įsigaliojo ne tik nauja sveikatos pažymos forma, tačiau nebeliko ir popierinės statistinės apskaitos formos. Gydymo įstaigos popierinių pažymų nebeišduoda, gydytojai pildo tik elektroninę jų formą mokyklas lankantiems vaikams.

Elektroniniu būdu užpildytas ir pasirašytas „Mokinio sveikatos pažymėjimas“ patenka į Elektroninę sveikatos paslaugų ir bendradarbiavimo infrastruktūros informacinę sistemą (toliau — ESPBI IS), iš kurios yra perduodamas į Higienos instituto Vaikų sveikatos stebėsenos informacinę sistemą (toliau — VSS IS). Ši sistema yra įdiegta ne tik mokyklose, tačiau ir darželiuose. Su VSS IS dirba ir teisę ugdymo įstaigose tvarkyti vaikų sveikatos pažymas turi tik visuomenės sveikatos specialistai, vykdantys sveikatos priežiūrą mokyklose.

Taip pat dėl mokinių sveikatos pažymėjimų gausos, stringa vaikų sveikatos duomenų perdavimas iš Elektroninės sveikatos paslaugų ir bendradarbiavimo infrastruktūros informacinės sistemos (toliau — ESPBI IS) į Vaikų sveikatos stebėsenos informacinę sistemą (toliau — VSS IS). Tokiais atvejais, visuomenės sveikatos specialistai, vykdantys sveikatos priežiūrą mokyklose, nors ir vaikas sveikatą pasitikrinęs, jo duomenų nemato VSS IS sistemoje.

Mokinių sveikatos būklės duomenys naudojami mokinių sveikatos duomenų rinkimui, kaupimui, analizei ir vertinimui. Atsižvelgiant į mokinių sveikatos problemas yra kryptingai planuojama ir įgyvendinama sveikatos priežiūra bendrojo lavinimo mokyklose, organizuojamos tikslios sveikatos stiprinimo priemonės, susijusios su ligų ir traumų profilaktika.

Tikslas – įvertinti mokinių sveikatos būklę Visagino savivaldybėje.

Uždaviniai:

1. Išanalizuoti mokinių sveikatos būklę.
2. Pateikti rekomendacijas mokinių sveikatos problemoms spręsti.

# 1. PROFILAKTINIŲ SVEIKATOS PATIKRINIMŲ PAŽYMŲ SUVESTINĖ

Remiantis VSS IS duomenimis Visagino savivaldybėje 2021 m. mokyklose mokėsi 2220 mokinių, VSS IS sistemoje buvo gauti ir apibendrinti 1864 vaiko sveikatos pažymėjimų (forma Nr. E027-1 „Vaiko sveikatos pažymėjimas“), tai sudaro 83,96 proc. nuo bendrojo lavinimo ugdymo įstaigas lankančių mokinių skaičiaus (1 pav.).

**1 pav.** Vaiko sveikatos pažymėjimą pateikę ir nepateikę mokiniai (abs. sk.)

Pagal LR sveikatos apsaugos ministro 2017 m. kovo 13 d. įsakymą Nr.V-284 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“, vaiko sveikatos pažymėjimą (forma Nr. 027-1/a) privalo pateikti mokiniai iki 18 metų. Sulaukę 18 metų amžiaus mokiniai vaiko sveikatos pažymėjimo pateikti neprivalėjo.

Iš 1864 pateiktų vaiko sveikatos pažymėjimų:

* Pilnai užpildyta formos Nr. E027-1 I dalis „Fizinės būklės įvertinimas“ – 1800 pažymėjimai;
* Pilnai užpildyta formos Nr. E027-1 II dalis „Dantų ir žandikaulių būklės įvertinimas“ – 1474 pažymėjimai (2 pav.).

2 pav. Pateiktų pažymų pagal užpildytus duomenis pasiskirstymas (proc.)

Iš profilaktiškai sveikatą pasitikrinusių mokinių yra sveiki ir be jokių apribojimų ugdymo veikloje gali dalyvauti 1678 mokiniai, tai sudaro 90,02 proc. visų sveikatą pasitikrinusių mokinių, mokiniai negalintys dalyvauti be apribojimų 186, kurie sudaro 9,98 proc. mokinių. (3 pav.).

**3 pav.** Mokiniai, galintys dalyvauti ugdymo veikloje be apribojimų (proc.)

# 2. PAGRINDINIAI MOKINIŲ SVEIKATOS SUTRIKIMAI IR JŲ PASISKIRSTYMAS PAGAL GRUPES

## **2.1. Mokinių ligotumas pagal ligų grupes**

***Ligotumas*** – sergančių asmenų skaičius populiacijoje tam tikru metu arba per tam tikrą laiką.

2019 metais Visagino savivaldybėje užregistruotas mokinių ligotumas (sergančiųjų skaičius) – 185. Didžiausias mokinių ligotumas nustatytas kvėpavimo sistemos ligomis (J00-J99) – viso užregistruoti 82 atvejai, tai sudaro 44,3 proc. viso mokinių ligotumo analizuojamu laikotarpiu. Palyginus su 2018 metais ligos atvejų 2019 metais sumažėjo 153 atvejais, bet išlieka pirmoje vietoje. Antroje vietoje yra jungiamojo audinio ir raumenų sistemos ligomis (M00-M99) sergantys vaikai tai 22 atvejai, tai yra 11,89 proc. 7 – 17 metų amžiaus mokinių tarpe nustatytas virškinimo sistemos ligomis (K00-K93) – 18 atvejų, tai yra 9,73 proc., odos ir poodžio ligomis (L00-L99) – 2 atvejai, tai yra 1,08 proc., akies ir jos priedinių organų ligomis (H00-H59) – 6 atvejai, tai yra 3,24 proc., ausies ir speninės ataugos ligomis (H60-H95) – 2 atvejai tai yra 1,08 proc., tai yra 11,89 proc., endokrininėmis ir medžiagų apykaitos ligomis (E00-E90) – 3 atvejai, tai yra 1,62 proc., psichikos ir elgesio sutrikimais (F00-F99) – 15 atvejų, tai yra 8,11 proc., kraujotakos sistemos ligomis (I00-I99) – 5 atvejai, tai yra 2,70 proc., lytinėmis ir šlapimo sistemų ligomis (N00-N99) – 4 atvejai, tai yra 2,16 proc., nervų sistemos ligomis (G00-G99) – 8 atvejai, tai yra 4,32 proc., susižalojimų, apsinuodijimų ir tam tikrų išorinių poveikių padarinių skaičius (S00-T98) siekė 18 atvejų tai yra 9,37 proc.(4 pav.) Mokinių ligotumo Visagino savivaldybėje 2020 m., 2021 metais analizė ataskaitoje nepateikiama, nes Higienos instituto VSS IS sistemoje duomenys nėra pateikti.

**4 pav**. Ligotumo pasiskirstymas pagal ligų grupes (proc.)

## **2.2. Mokinių sergamumas pagal ligų grupes**

***Sergamumas***– naujų atvejų (susirgusiųjų) skaičius populiacijoje per tam tikrą laiką. Mokinių sergamumo Visagino savivaldybėje 2020 m., 2021 metais analizė ataskaitoje nepateikiama, nes Higienos instituto VSS IS sistemoje duomenys nėra pateikti.

## **2.3. Mokinių kūno masės indeksas**

Mokinių kūno masės indeksas įvertinimas ir apskaičiuojamas pagal KMI (kūno masės indeksas), pritaikytas pagal vaikų amžių ir lytį. Tai yra išvestinis dydis, parodantis svorio ir ūgio santykį.

KMI analizei naudoti duomenys iš pateiktų 1804 vaiko sveikatos pažymėjimų, kuriuose buvo nurodytas KMI . Vertinant Visagino savivaldybėje mokyklas lankančių vaikų KMI matoma, kad 1123 mokiniai turi normalų KMI, tai sudaro 62,24 proc. visų mokinių, kurių vaiko sveikatos pažymėjimai buvo vertinti. Per mažą KMI turi 180 mokiniai, t. y. 9,98 proc. Didelis KMI, kas yra antsvoris, nustatytas 319 mokinių, t. y. 17,68 proc. Labai didelis KMI, kas yra nutukimas, nustatytas 182 mokiniams, t. y. 10,09 proc. (5 pav.)

**5 pav.** Kūno masės indekso pasiskirstymas (proc.)

## **2.3. Mokinių regos sutrikimai**

Visagino savivaldybės mokyklose (išskyrus VTVPC) regos sutrikimų turėjo 523 mokiniai. (Duomenis pateikė VSS, dirbančios mokyklose).

# 3. MOKINIŲ PASISKIRSTYMAS PAGAL FIZINIO AKTYVUMO GRUPES

Kiekvieno žmogaus augimas ir vystymasis priklauso nuo kasdieninio fizinio aktyvumo, kuris yra svarbi puikios sveikatos dalis. Per mažas fizinis aktyvumas yra vienas iš veiksnių, kuris sąlygoja antsvorio ir nutukimo atsiradimą.

Duomenys apie kiekvieno moksleivio fizinio ugdymo grupę yra labai svarbūs, kadangi mokiniai, kurie turi tam tikrų organų sistemų sutrikimų, yra priskiriami į ***specialiąją grupę***. Specialiai pritaikytas fizinis ugdymas stiprina tokių mokinių sveikatą bei skatina gerą fizinį vystymąsi. Į ***parengiamąją fizinio ugdymo grupę***priskiriami mokiniai, kurie turi nedidelius sveikatos sutrikimus ar nėra fiziškai galintys dalyvauti pagrindinėje fizinio ugdymo grupėje. Mokiniai gali būti ***atleidžiami***nuo kūno kultūros pamokų dėl ūmių ligų, paūmėjus lėtinėms ligoms, traumų ar operacijų. Atleidimo laikas priklauso nuo tam tikros ligos.

Išanalizavus mokinių pasiskirstymą pagal fizinio ugdymo grupes remiantis VSS IS sistemos duomenimis, akivaizdu, kad didžiausia mokinių dalis turi pagrindinę fizinio ugdymo grupę – 1716 mokiniai priskiriami pagrindinei fizinio ugdymo grupei, tai sudaro 92,06 proc. sveikatą pasitikrinusių mokinių. Parengiamajai fizinio ugdymo grupei priskiriami 109 mokiniai, turintys nedidelius sveikatos sutrikimus ar nėra fiziškai galintys dalyvauti pagrindinėje fizinio ugdymo grupėje, tai sudaro 5,85 proc. Specialiajai fizinio ugdymo grupei priskiriami 31 mokinys, turintys tam tikrų organų sistemų sutrikimų, tai sudaro 1,66 proc. visų sveikatą pasitikrinusių mokinių, mokinių atleistų nuo kūno kultūros pamokų 9 mokiniai, ir jie sudaro 0,48 proc. visų mokinių (6 pav.).

**6 pav.** Mokinių fizinio ugdymo grupių pasiskirstymas (proc.)

# 4. MOKINIŲ DANTŲ IR ŽANDIKAULIŲ BŪKLĖ

Atliekant Visagino savivaldybės mokinių dantų ir žandikaulių būklės analizę, buvo vertinami 1448 mokinių nuo 6 iki 18 m. vaiko sveikatos pažymėjimų su pilnai užpildyta II dalimi „Dantų ir žandikaulių būklės įvertinimas“ duomenys, susisteminti VSS IS, žiūrėta 2021.09.20. Išanalizavus duomenis nustatyta, kad 466 mokiniai neturėjo ėduonies pažeistų, plombuotų ar išrautų dantų, tai sudaro 32,18 proc.; 863 mokiniai neturėjo sąkandžio patologijos, tai sudaro 59,60 proc.; 278 mokiniai turėjo žandikaulių patologiją, tai sudaro 19,20 proc.; 307 mokiniai turėjo pavienių dantų sąkandžio patologiją, tai sudaro 21,20 proc.(7 pav.).

**7 pav.** Mokinių, neturinčių sąkandžio patologijos, turinčių pavienių dantų sąkandžio patologiją ar turinčių žandikaulių patologiją, dalis (proc.) pagal amžių

Išanalizavus VSS IS sistemoje Visagino savivaldybės mokinių dantų būklę pagal amžių (nuo 6 iki 18 metų), nustatyta, kad 8 metų amžiaus mokiniai turi daugiausiai pieninių dantų pažeistų ėduonies, daugiausiai plombuotų pieninių dantų turi taip 7 metus turintys mokiniai, didžiausias išrautų dantų skaičius yra pas 6 ir 8 metus turinčius mokiniu.

Daugiausiai nuolatinių pažeistų ėduonies dantų turi 15 metų amžiaus mokiniai – 80 dantų, mažiausiai – 6 metų amžiaus mokiniai (4 dantys). Daugiausiai nuolatinių plombuotų dantų turi taip pat 15 metų amžiaus mokiniai – 175 dantys, mažiausiai – 6-8 amžiaus turintys mokiniai. Daugiausiai išrautų nuolatinių dantų yra pas 18 metų mokinius– 4 dantys, mažiausiai – ,8,9,10,11,12,14 metų vaikus (0 dantų).(8 pav.).

**8 pav.** Pažeistų ėduonies, plombuotų ir išrautų pieninių ir nuolatinių dantų skaičius (abs. sk.) pagal mokinių amžių

Mokinių dantų būklės vertinimui naudojamas dantų ėduonies intensyvumo rodiklis (kpi+KPI indeksas), kuris išreiškiamas ėduonies pažeistų (kariozinių, plombuotų ir išrautų) dantų skaičiumi, tenkančiu vienam asmeniui; kpi – kariozinių, plombuotų ir dėl ėduonies išrautų ***pieninių***dantų skaičius; KPI – kariozinių, plombuotų bei dėl ėduonies ištrauktų ***nuolatinių***dantų skaičius. Pagal PSO, kai KPI+kpi reikšmė <1,2, tai rodo labai žemą ėduonies intensyvumą; 1,2-2,6 – žemą; 2,7-4,4 – vidutinį; 4,5-6,5 – aukštą; >6,5 – labai aukštą.

Analizuojant visus mokinius pagal amžių, kurių vaiko sveikatos pažymėjimuose nurodytas (KPI+kpi) indekso rodiklis, matoma, kad 6 m. kpi+KPI vidutinis, tai yra 3,02., 7 m. – 3,80 (vidutinis), 8 m. – 4.00 (vidutinis), 9 m. – 4,11 (vidutinis), 10 m. – 2,41 (žemas), 11 m. – 1,91 (žemas), 12 m. – 1,50 (žemas), 13 m. – 1,87 (žemas), 14 m. – 1,54 (žemas), 15 m. – 2,24 (žemas), 16 m. – 2,92 (vidutinis), 17 m. – 2,26 (žemas), 18 m. – 3,24 (vidutinis).

# 5. APIBENDRINIMAS

Išanalizavus 2021 m. Visagino savivaldybės mokyklų Vaiko sveikatos pažymėjimus, galima pateikti apibendrintą informaciją:

1. VSS IS sistemoje buvo gauti ir apibendrinti 1864 vaiko sveikatos pažymėjimai, tai sudaro 83,96 proc. nuo bendrojo lavinimo ugdymo įstaigas lankančių mokinių skaičiaus.
2. Iš profilaktiškai sveikatą pasitikrinusių mokinių yra sveiki ir be jokių apribojimų ugdymo veikloje gali dalyvauti 1687 mokiniai, tai sudaro 90,02 proc. visų sveikatą pasitikrinusių mokinių.
3. 2019 metais Visagino savivaldybėje užregistruotas mokinių ligotumas (sergančiųjų skaičius) –185. Didžiausias mokinių ligotumas nustatytas kvėpavimo sistemos ligomis (J00-J99) – 44,3 proc., jungiamojo audinio ir raumenų sistemos ligos (M00-M99) – 11,89 proc., virškinimo sistemos ligomis (K00-K93) – 9,73 proc. 2020 m., 2021 m. nėra duomenų VSS IS sistemoje.
4. Vertinant Visagino savivaldybėje mokyklas lankančių vaikų KMI nustatyta, kad 62,25 proc. mokinių turi normalų KMI, per mažą KMI turi 9,98 proc. mokinių, didelį KMI (antsvorį) turi 17,68 proc. mokinių, labai didelį KMI (nutukimą) turi 10,09 proc. mokinių.
5. Visagino savivaldybės mokyklose (išskyrus VTVPC) regos sutrikimų turėjo 523 mokiniai.
6. Išanalizavus mokinių pasiskirstymą pagal fizinio ugdymo grupes nustatyta, kad 92,06 proc. mokinių priskiriami pagrindinei fizinio ugdymo grupei, 5,8 proc. mokinių priskiriami parengiamajai fizinio ugdymo grupei, 1,66 proc. mokinių priskiriami specialiajai fizinio ugdymo grupei, 0,48 % mokinių atleisti nuo kūno kultūros pamokų (9 mokiniai).
7. Atliekant Visagino savivaldybės mokinių dantų ir žandikaulių būklės analizę, nustatyta, kad 32,18 proc. mokinių neturėjo ėduonies pažeistų, plombuotų ar išrautų dantų, 59,60 proc. mokinių neturėjo sąkandžio patologijos, 19,20 proc. mokinių turėjo žandikaulių patologiją, 21,20 proc. mokinių turėjo pavienių dantų sąkandžio patologiją.
8. Analizuojant visų mokinių, kurių vaiko sveikatos pažymėjimuose nurodytas (KPI+kpi) indekso rodiklis, nustatyta, kad 6 m. kpi+KPI vidutinis, tai yra 3,02., 7 m. – 3,80 (vidutinis), 8 m. – 4.00 (vidutinis), 9 m. – 4,11 (vidutinis), 10 m. – 2,41 (žemas), 11 m. – 1,91 (žemas), 12 m. – 1,50 (žemas), 13 m. – 1,87 (žemas), 14 m. – 1,54 (žemas), 15 m. – 2,24 (žemas), 16 m. – 2,92 (vidutinis), 17 m. – 2,26 (žemas), 18 m. – 3,24 (vidutinis).

# 6. REKOMENDACIJOS

Išanalizavus Visagino savivaldybės mokinių profilaktinių sveikatos patikrinimų 2021 m. spalio mėn. duomenis, pateikiamos rekomendacijos, kuriomis remiantis būtų galima planuoti ir įgyvendinti mokinių sveikatos stiprinimo priemones:

1. Dėmesį skirti regos sutrikimų profilaktikai: tinkamai aplinkai (mokymosi vieta, sėdėjimo poza, apšvietimas, laiko leidimas prie kompiuterio ir televizoriaus), poilsiui (akių atpalaidavimo pertraukėlės), pilnavertei mitybai bei profilaktiniam regėjimo tikrinimui.
2. Antsvorį ir nutukimą turintiems mokiniams rekomenduojame atsisakyti „greito“, riebaus ir kepto maisto, suderinti poilsio ir mokslo režimą, atsisakyti arba bent sumažinti gazuotų/saldžių gėrimų kiekį, daugiau laiko skirti sportui, vaikščiojimui gryname ore, važinėjimui dviračiu ar riedučiais, slydinėjimui, rytinei mankštai. Siūlome stebėti vartojamo maisto kaloringumą, riebumą, kiekį, kokybę. Didinti mokinių motyvaciją fizinei veiklai, suteikti daugiau informacijos apie sveikatai palankius maisto produktus.
3. Norint pagerinti Visagino savivaldybės bendrojo ugdymo mokyklų mokinių dantų būklę, rekomenduojama viena iš efektyvių vaikų dantų ėduonies profilaktikos priemonių – dantų padengimą silantais. Vaikų krūminių dantų dengimo silantinėmis medžiagomis programa skirta vaikams nuo 6 iki 14 m. amžiaus. Drąsinti mokinius lankytis pas higienistą ir odontologą, bei mokyti teisingai valyti dantis.
4. Užtikrinti dienos rėžimą. Racionalus energijos panaudojimas apsaugos mokinius nuo pervargimo, streso. Skatinti mokinius ilsėtis aktyviai gryname ore, mažiau laiko praleisti pasyviai (prie televizorių, kompiuterių ekranų). Gerai išsimiegoti, nes tik tada mokiniai būna žvalūs ir darbingi.